JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Liibanon ja Iisrael peaaegu sõja veerel
Araabia Liiga boikoteerib endiselt Iisraeli
Illegaalne ehitamine Juudas ja Samaariamaal
Iisrael valmistub taas sõjaks
Liibanonis tegutseva Iraani toetatud terrorirühmituse Hezbollah'ga,
kui Liibanon esitas uusi nõudmisi
peaaegu sõlmimisvalmis merepiirilepingu suhtes.
Varem kokkulepitud leping
oleks Knesseti hääletusel vaevalt läbi läinud,
sest sai jõulisi vastulauseid isegi praeguse koalitsiooni seest.
Uute ja laiendatud nõudmiste esile tulles
lükkas peaminister Lapid need kohe tagasi.
Kaitseminister Benny Gantz õhutas Iisraeli kaitseaparaati
valmistuma kõikvõimalikeks stsenaariumideks,
sest pinged põhjaareenil olid ilmselgelt süvenenud.
Gantzi väitel peab Iisrael valmistuma nii oma riiki kaitsma
kui võimalikke rünnakuid ennetavalt ära hoidma,
mis tähendab kõrgendatud rünnakuvalmisolekut,
räägiti tema kantseleist.
Juhised isegi võimalikuks sõjaks
anti pärast olukorra analüüsi IDF peastaabiülemaga.
Kindral Aviv Kochavi ja teised tippohvitserid ja kaitseametnikud
ning julgeolekukabinet volitasid peaminister Yair Lapidi,
kaitseminister Benny Gantzi ja asepeaminister Naftali Bennetti
otsuseid tegema, kui riigi põhjaosas
peaks Liibanonist mingi sõjale viitav eskalatsioon lähtuma.
Miks satuti nüüd peaaegu valmis lepingust peaaegu valmis sõtta?
Mainitud merepiirkonna uurimistööd pole veel alanud
ja pole teada sügaval merepõhjasoppides asuva gaasi hulk,
või kas seal üldse on gaasi, mida võiks kasutusse võtta
ja mille pealt Iisrael võiks lõivu saada.
Mainitud merepiirkonna lõunapiiriks lepiti kokku nn poijoon,
mis on ca 5 km pikk ja peamiselt poidega märgistatud merepiir
Rosh HaNikrast läände piki Liibanoni merepiiri.
Iisrael oli kinnitanud selle ühepoolselt tsooniks,
mis on vältimatu julgeolekuliseks tegevusvabaduseks riigi aladel,
ja leping Liibanoniga kinnistaks selle piiri rahvusvahelises õiguses.
Liibanon siiski keeldus aktsepteerimast poijoont
maadevahelise piirina,
sest riik on endiselt tehnilises mõttes Iisraeliga sõjas
ega tunnusta isegi Iisraeli õigust eksisteerida ÜRO tunnustatud riigina.
Seepärast nõudis Liibanon äkitselt poijoone nimetuse muutmist nii,
et see ei annaks sellele rahvusahelise õiguse järgi heakskiitu
riikidevahelise piirina.
Kuigi Iisrael lükkas need uued nõudmised tagasi,
puurib ta endiselt gaasi Karishi maardlast,
mille üks osa kuulub mainitud vaidlusalusesse merepiirkonda.
Terrorirühmitus Hezbollah on omakorda teatanud,
et alustab raketirünnakuid neil gaasiväljadel asuvatele puurtornidele,
kui Iisrael jätkab gaasi pumpamist islamile kuuluvail aladel.
Valge Maja sõnul on leping hoolimata erimeelsustest endiselt võimalik.
Kaitseminister Gantz teatas samas, et kui Hezbollah teeb selle vea
ja ründab mis tahes moel Iisraeli - maalt, merelt või õhust -,
Iisrael kaitseb end, ründab vastu, ja kui see areneb millekski laiemaks,
hävitatakse Liibanon, hoiatas ta.
Iisraelis asüüli taotlenud ja selle ka saanud homoseksuaalist palestiinlane
olevat Hebronis mõrvatud ja lintšitud.
Veretöös kahtlustatav laadis materjali mõrva kohta sotsiaalmeediasse,
aga kuidas ohver sattus lõpuks Läänekaldale, on endiselt uurimise all.
Palestiina omavalitsuse politsei
vahistas esialgu veel nimetu kahtlusaluse peagi pärast veretööd.
Ohver oli 25-aastane Abu Murkhiyeh ja tema sõbrad Iisraelis väitsid,
et ta tõenäoliselt rööviti ja viidi hukkamiseks Läänekaldale.
Ohver oli meediakanalite Ynet ja Kanal12 uudiste väitel
elanud Iisraelis viimased kaks aastat pärast seda,
kui võimud rahuldasid tema asüülitaotluse,
tõdedes, et tema elu oleks ohus, kui ta palestiinlaste aladele naaseks.
Ühe araablaste LGBT MTÜ teatel
aitasid nad ette valmistada Abu Murkhiyeh' asüülidokumente
tema võimalikuks immigreerumiseks Kanadasse.
Pärast veretööd ilmus sama päeva hilisõhtul välja foto ohvri surnukehast,
mida veeti mööda linna hoiatuseks kõigile ca 90 palestiinlasele,
kes end vikerkaarekogukonna liikmeiks on tunnistanud.
Teine uudis palestiinlastest islamistide sallivuse teemal.
Seni veel tundmatud püssimehed
ründasid eelmisel esmaspäeval Petlemmas asuvat hotelli
ja hoidsid tulistamisega ära
seal korraldatud filipiinlaste kiriku ürituse.
Põhjuseks teatas nende esindaja, et ühes kiriku koosolekusaalis
olid väljas nii Taaveti täht kui menoora,
mis on mõlemad olulised judaistlikud sümbolid.
Pärast tulistamist tormasid kohale palestiinlaste julgeolekujõud
ja eristasid hotelli piirkonna.
Kohale saabus siiski üha rohkem maskides püssimehi
Petlemmas valitsevast Fatah' rühmitusest, kes teatasid,
et on vastu kõigile katsetele võõrustada linna hotellides juute.
Üks püssimeestest rääkis reportereile, et tema rühmitus
mõistab karmilt hukka igasuguse normaliseerimise Iisraeliga.
"Me ei luba kellelgi kahtlasi pühi korraldada," ütles ta.
"Ründame raudrusikaga kõiki,
kes korraldavad normaliseerimiskoosolekuid
kas Petlemmas või kus tahes mujal meie kodumaal.
Revolutsioon jätkub,
kuni vabastatakse kõik palestiinlaste maad."
Mainitud Petlemma hotelli omanik lükkas ümber väited,
nagu oleks ta lubanud filipiinlaste kogudusel korraldada Petlemmas
juutide Sukkoti ehk lehtmajade püha.
Tema sõnul valmistus grupp filipiinlastest turiste
pidama koosolekusaalis vaid mingit kristlikku usukonverentsi.
USA laiendab sanktsioone neile Araabia Liiga liikmesriikidele,
kes jätkavad endiselt Iisraeli boikoteerimist.
Tegu on Araabia Liiga kehtestatud Iisraeliga seotud boikotiga,
mis määratleti 1967. a septembris,
ehk ca kolm kuud pärast samal aastal toimunud Kuue päeva sõda.
Sudaani pealinnas Khartoumis peetud kohtumise resolutsioonis tõdeti,
et mitte kunagi ei tunnustata Iisraeli,
mitte kunagi ei peeta Iisraeliga läbirääkimisi
ja mitte kunagi ei tehta Iisraeliga rahu.
Nüüd on USA võtnud karmi seisukoha araabiamaade suhtes,
kes jätkavad praktikas endiselt mainitud resolutsiooni järgimist.
Sama käib ka ettevõtete kohta, kes on sellele pühendunud,
sest veidi rohkem kui kahe aasta eest normaliseerisid mitmed olulised,
endiselt Araabia Liigasse kuuluvad riigid suhted Iisraeliga
ja hülgasid antud, rohkem kui poole sajandi vanuse resolutsiooni.
USA väitel on võimatu mõte,
et mõned riigid, nagu Süüria, Liibanon ja Iraak
on endiselt kategooriliselt vastu suhete normaliseerimisele Iisraeliga.
Mullu mais võttis Iraak vastu seaduse,
mis isegi kriminaliseeris suhete normaliseerimise Iisraeliga.
Selline Süüria ja Iraagi sarnaste riikide
Iisraeli-vastaste tundmuste mitmekordistumine sattus ajale,
kui antisemitism, mis on USA väitel maailma vanim vihkamine,
kasvab šokeerivalt ja üha laiemalt nii USAs kui mujal maailmas.
Seega lisab Joe Bideni valitsus sanktsioone
nii Iisraeli-vastastele Araabia Liiga riikidele kui ettevõtetele,
kes Sudaani resolutsiooni alusel
endiselt Iisraeli boikoteerimist jätkavad.
Eriliselt tasub tähele panna, et neli araabiamaad,
kes kahe aasta eest Aabrahami lepingute alusel
Iisraeliga suhted normaliseerisid, olid kõik toona Araabia Liiga liikmed
ja loobusid kõik siiski hiljem boikottidest.
Palestiina omavalitsuse illegaalne ehitamine Juudas ja Samaarias,
Oslo 2 lepingu C-aladel
kasvas käesoleval aastal 80% võrreldes eelmise aastaga.
Piirkond on siiski Iisraeli täieliku jurisdiktsiooni all
ning ometi ei mõista rahvusvahelised ühendused ja pooled,
kes kunagi Oslo lepingu heaks kiitsid, PO-d selle tegevuse eest hukka.
Õhu- ja satelliitfotod näitavad selgelt,
et A- ja B-aladel, neil Juuda ja Samaaria osadel,
mis kuuluvad Oslo lepingute raames täielikult PO tsiviilhalduse alla,
on rohkesti tühje alu, mis on endiselt arendamata ja täiesti kasutamata.
Nende alade arendamise asemel on araablaste ehitamine jätkunud
Iisraelile kuuluvatel C-tsooni tühjadel osadel.
Lisaks ei jäta samad õhufotod kahtlust,
et araablaste ehitamine pole kuidagi juhuslik või suvaline,
vaid selgelt süstemaatiline tegevus.
Iisraelis imestatakse sedagi,
kuidas asustamise eest vastutav minister Benny Gantz
suhtub neisse illegaalsetesse sammudesse vägagi leebelt,
kritiseerides samas juudi asunduste õigustatud ehitamist neil aladel.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Jääge kanalile ja kohtume nädala pärast!
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee
Tõlge: Monika Jaaguri